《送客憩万福庵题云山方丈壁》
明代·黎民表

花宫高倚五云边，解带来参丈室禅。趺坐祗留双迹在，入门谁续一灯传。

春风渐着燕台柳，归思深悬下噀田。还与远师成暂憩，东林携手是何年。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。